
SC2022-
REFERAT DE APROBARE A  PROIECTULUI DE HOTĂRÂRE

privind modificarea Hotărârii Consiliului Local nr. 271 din data de 14.06.2022 privind aprobarea documentației tehnico-economice revizuite, a indicatorilor tehnico-economici - faza PT şi a Devizului General  pentru obiectivul de investiții „Reabilitare termică imobil str. Hărniciei, nr. 3, sc. A+B+C”
1. Descrierea situației actuale

Pentru obiectivul de investiţii „Reabilitare termică imobil str. Hărniciei, nr. 3, sc. A+B+C s-a depus documentaţia tehnico-economică spre finanţare în cadrul Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea A - Clădiri Rezidenţiale, în baza căreia a fost semnat contractul de finanțare nr. 2825/08.08.2018.
Prin Hotărârea nr. 341/15.09.2017 modificată și completată  prin Hotărârea nr. 235/09.05.2018 modificată și completată prin Hotărârea 338/22.06.2018 Consiliul Local a aprobat  documentația de avizare a lucrărilor de intervenție, indicatorii tehnico-economici și anexa privind descrierea sumară a investiției pentru obiectivul, „Reabilitare termică imobil, str. Hărniciei nr. 3, sc. A+B+C “.
Prin Hotărârea nr. 271/14.06.2022 a fost aprobată documentația tehnico-economice revizuită, indicatorii tehnico-economici - faza PT şi Devizul  General  pentru obiectivul de investiții „Reabilitare termică imobil, str. Hărniciei, nr. 3, sc. A+B+C”.
Având în vedere că:

-   documentația tehnică  s-a elaborat pe soluția cu panouri sandwich din aluminiu (scenariul 2 din DALI), dar nu a fost posibilă încheierea contractului de execuție de lucrări pe soluția sus menționată, procedura de achiziție publică derulându-se de 5 ori și anulată din cauza lipsei de ofertanți;

- prin adresa prestatorului SC Eurodraft Proiect Design SRL, cu numărul de înregistrare SC 2021-27000/29.09.2021, se menționează necesitatea revizuirii Proiectului Tehnic cu prima soluție din DALI, adică sistemul termoizolant cu vată minerală bazaltică, cu precizarea că sunt îndepliniți indicatorii tehnico-economici asumați prin cererea de finanțare; 

- în vederea asigurării implementării proiectului și ținând cont de cele prezentate mai sus  rezultă necesitatea revizuirii Proiectului tehnic pe scenariul 1 din DALI;
-   în cadrul proiectului la articolul 3 din cadrul Hotărârii nr. 271/14.06.2022 a fost înscrisă eronat valoarea Devizului General.


Se propune abrobarea valorii corectate a devizului general și anume: 1.336.431,02 lei (inclusiv TVA).

2. Schimbări preconizate și rezultate așteptate

Obiectivul general al proiectului îl reprezinta creșterea eficienței energetice la blocul de locuințe din Municipiul Timișoara, str. Hărniciei, nr. 3, sc. A+B+C, prin realizarea unor lucrări de intervenție care determină diminuarea consumurilor energetice pentru încălzirea apartamentelor, în condițiile asigurării și menținerii climatului termic interior, prin limitarea pierderilor de căldură către mediul exterior precum și ameliorarea aspectului urbanistic al localității. 
În urma realizării lucrărilor de intervenții propuse prin proiect, se urmărește atingerea următorilor indicatori:

 1. Îmbunătățirea condițiilor de confort termic interior pentru clădirea rezidențială/apartamentele supuse  reabilitarii (72 apartamente).

 2. Creșterea eficienței energetice în cladirea ce face obiectul proiectului prin scăderea consumului anual specific de energie cu 97.10 kwh/m2/an.

 3. Creșterea nivelului de protecție a mediului înconjurator prin scădearea emisiilor de gaz cu efect de seră cu 96.38 to CO2. 
3. Concluzii
Urmare a celor prezentate mai sus, considerăm oportună aprobarea Proiectului de hotărâre privind modificarea HCL 271/14.06.2022 privind aprobarea documentației tehnico-economice revizuite, a indicatorilor tehnico-economici - faza PT - aferenți noii documentații și a anexei privind descrierea sumară a investiției, pentru obiectivul „Reabilitare termică imobil str. Hărniciei, nr. 3, sc. A+B+C”.

